سخی مالن شاہ قادر قلندر

پنجاب کی دھرتی پر بے شمار اولیاء اللہ نے جنم لیا اور اس خطہ کو مشرف با اسلام کیا انہی میں ایک نام آپ حضور سخی مالن شاہ قادر قلندر کا بھی ہے جس نے دلواں شریف جو پنڈی بھٹیاں کی طرف دریا چناب کے کنارے آباد ایک گاؤں ہے وہاں (1876 عیسوی) میں جنم لیا یہ وہ دور تھا جب انگریز پوری طرح ہندوستان پہ قابض ہو چکا تھا تب ایک طرف برصغیر کے عظیم ترین مسلم لیڈر قائداعظم محمد علی جناح نے آنکھ کھولی تو دوسری طرف قلندرے زمانہ سخی مالن شاہ قادر قلندر سرکار نے آپ اوائل زندگی میں نڈر بے باک اور بہادر نوجوان تھے اور احکام شریعت کے پابند بھی آپ کے والد گرامئ شاہ نتھوال نے آپ کا نام مالی رکھا جس کے لغوی معنی ہیں (پر کرنے والا) قدرت کو آپ کا یہی نام منظور تھا کیونکہ آگے چل کر آپ نے قلندر کی خالی جگہ پر کرنی تھی۔۔۔آپ سلسلہ نوشاہیہ قادریہ کے اپنے وقت کے علم لدنی سے مالا مال فقیر حضرت حضور بابا گہنے شاہ کے دست بیعت ہوئے اور راہ سلوک کی طرف گامزن ہوگئے پھر بعد 12 سال کے آپ کو پیرو مرشد کی طرف سے خرقہ خلافت عطا ہوا بابا جی گہنے شاہ سرکار نے آپ کو اپنے سینے سے لگا کر علم لدنی سے مالا مال کر دیا پھر جیسے ہی آپ حضور کی دید باطنی کھلی تو آپ پہ انکشاف ہوا کہ آپ کی منزل ابھی اور بھی ہے پھر آپ اپنی اس منزل کو پانے کے لئے مزید سخت ترین جہد و ریاضت میں مشغول ہوگئے آپ انگلیوں کی پوروں کے بل ایک ہی نشست میں سال ہا سال عبادت الہی میں گزار دیتے پھر جب حکم خداوند نازل ہوتا آپ کسی دوسری جگہ کوچ کر جاتے اگر آپ پانی میں کھڑے ہوتے تو کئی کئی ماہ و سال گزر جاتے یہاں تک کہ آپ کا جتنا جسم پانی میں ہوتا وہ بوسیدہ ہو جاتا پھر جب حکم ربی نازل ہوتا آپ پانی سے باہر تشریف لاتے آپ گرمی سردی میں یکساں مچ سینکا کرتے تو بدن مبارک سے چربی پگھل کر بہنے لگتی اسی طرح بہت سخت جہد و ریاضت میں مشغول رہتے تا آنکہ وہ وقت آن پہنچا جب آپ اپنی قلندرانہ امانت وصول کرنے رسول نگر ( سابقہ رام نگر گوجرانوالہ) ٹھٹھہ شاہ ابرار بابا حضور محمد صالح شاہ ابرار المعروف بابا گرواں دتہ کے تکیہ گاہ جا پہنچے آپ کی قلندرانہ امانت جو حضرت بو علی شاہ شرف قلندر کی طرف سے دست بدست سید سجاد حسین شاہ بخاری المعروف بابا گلاب شاہ موتیوں والی سرکار تک پہنچی تھی اور آپ نے اپنے خلیفہ حضرت بابا محمد صالح شاہ ابرار کے سپرد کر کہ فرمایا تھا یہ اسراری گٹھری امانت ہے اس مرد جوان کی جو اس دن دنیا میں پیدا ہوگا جس دن ہم دنیا سے کوچ کریں گے اور تمہارے پاس ہم سے 40 سال بعد اسے وصول کرنے آئیگا تو یہ اس کے سپرد کر دینا آپ حضور سخی مالن شاہ قادر قلندر اس امانت کو وصول کرنے بابا گلاب شاہ کی بتائی ہوئی نشانیوں کے ساتھ تکیہ گاہ پہنچے اور اپنی امانت وصول کی جو ایک گٹھری کی صورت میں سیاہ لباس تھا جس میں ایک لنگوٹ اور احرام باندھنے کی چادر ایک پوٹلی خاک اور 21 عدد رول مطاہریں ( مطاہر یا رول جو درویشوں کے ہاتھ میں ایک ڈنڈا یا عصاء ہوتا ہے) تھی آپ نے وہ لباس زیب تن فرمایا اور بابا گرواں دتہ نے آپ کو سینے سے لگا کر تمام قلندرانہ روحانی طاقتیں و اوصاف آپ حضور قلندر کے سینے میں اتار دیئے بعد ازاں آپ کے دست حق پہ بے شمار غیر مسلم اسلام کے نور سے منور ہوئے اور آپ کے بے شمار درویش فقیر ہوئے جن کی تعداد ایک لاکھ 25 ہزار سے زیادہ بتائی جاتی ہے آپ نے پورے ہندوستان میں دین اسلام کا ڈنکا بجایا آپ کے فقراء میں بہت سے فقراء نے علم لدنی کی دولت پائی اور ولی غوث قطب ابدال کے مناسب روحانی پر فائز ہوئے جن کے مزارات پاک و ہند میں مرجع خلائق ہیں